《陪桂彦良先生宴董氏荷亭》
明代·乌斯道

白头贤传晋阳归，十载风尘故旧稀。重会岂非天有待，尽欢宁觉地相违。

云分野色来池馆，雨挟花香到客衣。处士要题诗满壁，金盘甘露博珠玑。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。